**Ministru kabineta noteikumu projekta: "Grozījumi Ministru kabineta 2016. gada 9. februāra noteikumos Nr. 102 "Darbības programmas "Izaugsme un nodarbinātība" 9.1.4. specifiskā atbalsta mērķa "Palielināt diskriminācijas riskiem pakļauto personu integrāciju sabiedrībā un darba tirgū" 9.1.4.4. pasākuma "Dažādību veicināšana (diskriminācijas novēršana)****" īstenošanas noteikumi" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Lai nodrošinātu efektīvu un jēgpilnu Eiropas Sociālā fonda (turpmāk – ESF) piešķīruma pārvaldību, noteikumu projekts paredz optimizēt atsevišķu 9.1.4. specifiskā atbalsta mērķa "Palielināt diskriminācijas riskiem pakļauto personu integrāciju sabiedrībā un darba tirgū" 9.1.4.4. pasākuma "Dažādību veicināšana (diskriminācijas novēršana)" (turpmāk – 9.1.4.4. pasākums) atbalstāmo darbību īstenošanu, kā arī samazināt 9.1.4.4. kopējo attiecināmo finansējumu par 350 000 *euro* (finansējumu paredzēts pārdalīt 9.2.1.specifiskā atbalsta mērķa "Paaugstināt sociālo dienestu darba efektivitāti un darbinieku profesionalitāti darbam ar riska situācijā esošām personām" 9.2.1.2. pasākumam "Iekļaujoša darba tirgus un nabadzības risku pētījumi un monitorings" jaunu atbalstāmo darbību īstenošanai).  Papildus noteikumu projekts paredz veikt citus tehniskus un redakcionālus precizējumus.  Tiesību akts stāsies spēkā pēc tā publicēšanas oficiālajā laikrakstā "Latvijas Vēstnesis" – indikatīvi 2019. gada II ceturksnī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts ir izstrādāts saskaņā ar Eiropas Savienības struktūrfondu un Kohēzijas fonda 2014. –2020. gada plānošanas perioda vadības likuma 20. panta 6. un 13. punktu. |

|  |  |  |
| --- | --- | --- |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saasinoties bēgļu krīzei pasaulē, Latvija 2016. gadā saskaņā ar Rīcības plānā[[1]](#footnote-1) noteikto sāka uzņemt patvēruma meklētājus Eiropas Savienības (turpmāk – ES) pārvietošanas programmas ietvaros. Tika paredzēts uzņemt kopumā 531 personas (t.i., 2016. gadā 350 personas un 2017. gadā 181 personas). Lai nodrošinātu plānotajam patvēruma meklētāju un personu ar bēgļa vai alternatīvo statusu (turpmāk – mērķa grupas personas) skaitam krīzes situācijā nepieciešamo atbalstu un sekmētu sociālekonomisko iekļaušanos patstāvīgas dzīves uzsākšanai Latvijā, tika izveidoti vairāki jauni un paplašināti jau esošie atbalsta pasākumi. Saskaņā ar Rīcības plāna 3.7. un 3.8. pasākumā noteikto, mērķa grupas personām uzsāka sniegt sociālā darbinieka un sociālā mentora pakalpojumu (turpmāk – pakalpojums), nodrošinot to ESF projekta Nr. 9.1.4.4/16/I/001 "Dažādības veicināšana" (turpmāk – 9.1.4.4. pasākuma projekts) ietvaros un šai projekta darbībai tika plānots finansējums 2 275 200 *euro* apmērā (t.sk., sociālā darbinieka pakalpojuma izmaksas 466 200 *euro* un sociālā mentora pakalpojuma izmaksas 1 809 000 *euro*).  Faktiskā patvēruma meklētāju plūsma un uzturēšanās ilgums Latvijā atšķīrās no sākotnēji plānotā, t.i., laika periodā no 2016. gada 6. aprīļa līdz 2018. gada 31. decembrim pakalpojums 9.1.1.4. pasākuma projekta ietvaros tika sniegts kopumā 786 mērķa grupas personām, t.sk., 374 personām, kas uzņemtas Latvijā ES pārvietošanas programmas ietvaros. Pakalpojumu saņēmušo personu skaits ir tiešā veidā atkarīgs no ārējiem faktoriem, t.i., reālā pārvietoto personu skaita (2018. gadā ES pārvietošanas programmas ietvaros pārvietotas 7 personas[[2]](#footnote-2)), kā arī personu, kurām piešķirts bēgļa vai alternatīvais statuss, skaita (2018. gadā 23 personām piešķirts bēgļa statuss un 24 personām alternatīvais statuss[[3]](#footnote-3)).  Līdzšinējā (3 gadu) 9.1.4.4. pasākuma projekta īstenošanas periodā, vidēji tika nodarbināti 2 sociālie darbinieki un 12 sociālie mentori mēnesī, vidēji mēnesī nodrošinot pakalpojumu 116 personai. Kopumā 698 personām ir pārtraukta pakalpojuma nodrošināšana, galvenokārt pamatojoties uz to, ka pakalpojuma saņemšanas laikā mērķa grupas personas ir pametušas Latviju. Uz 2019. gada 31. janvāri sociālekonomiskās iekļaušanas atbalsts tiek sniegts 96 mērķa grupas personām, piesaistot 2 sociālos darbiniekus un 11 sociālos mentorus. Līdz 31.12.2018. pakalpojuma izmaksas sastādīja 348 738 *euro*. Ņemot vērā, ka jau ilgāku laiku mērķa grupas personu skaits ir mazāks, kā sākotnēji plānots, tiek pieņemts, ka arī turpmāk pakalpojuma pieprasījums būs līdzīgs. Tāpēc spēkā esošā iepirkuma (ID Nr. SIF 2018/3) līguma darbības laikā, t.i., līdz 30.11.2019., nodarbināto speciālistu skaits nepārsniegs divus 2 sociālos darbiniekus un 12 sociālos mentorus, kuru pakalpojumi ar pievienotās vērtības nodokli (turpmāk – PVN) mēnesī kopā sastāda 17 908 *euro* jeb kopumā 196 988 *euro* līguma atlikušajos 11 mēnešos. Tādējādi, līdz 30.11.2019. kopumā varētu būt izlietoti 545 726 *euro*. Arī pieņemot, ka atlikušajā pakalpojuma sniegšanas laikā līdz 31.12.2022. jeb vēl 37 mēnešus pēc šobrīd spēkā esošā iepirkuma līguma beigām pakalpojums tiktu sniegts piesaistot 2 sociālos darbiniekus un 12 sociālos mentorus, līdzšinējā finansējuma (t.i., 17 908 *euro* mēnesī ar PVN) apmērā, tiktu izlietoti 662 596 *euro* un visā projekta īstenošanas periodā pakalpojuma nodrošināšanai būtu nepieciešami 1 208 322 *euro*. Ņemot vērā, ka projekta budžetā pakalpojuma nodrošināšanai paredzēti 1 823 407 *euro*, tiek prognozēts 615 085 *euro* ietaupījums.  Daļu no minētā finansējuma paredzēts pārdalīt 9.2.1.2. pasākumam jaunu atbalstāmo darbību īstenošanai, daļa tiks izmantota citu 9.1.4.4.pasākuma projekta darbību īstenošanas optimizēšanai.  Ņemot vērā minēto, noteikumu projekts paredz:   1. **Samazināt 9.1.4.4. pasākuma pieejamo kopējo attiecināmo finansējumu** (tai skaitā, Eiropas Sociālā fonda (turpmāk – ESF) finansējumu un valsts budžeta finansējumu) par 350 000 *euro*(no 6 813 045 *euro* uz 6 463 045 *euro*). Minētais finansējums tiek pārdalīts 9.2.1.2. pasākuma ietvaros Labklājības ministrijas (turpmāk – LM) īstenotajam projektam Nr.9.2.1.2/15/I/001 "Iekļaujoša darba tirgus un nabadzības risku pētījumi un monitorings" (turpmāk – 9.2.1.2. pasākuma projekts) vides pieejamības novērtēšanas pasākumu īstenošanai un pētījuma veikšanai par sieviešu un vīriešu darba samaksas atšķirībām.[[4]](#footnote-4)   Kopējā pieejamā finansējuma samazinājums neietekmēs 9.1.4.4. pasākuma uzraudzības rādītāju un mērķu sasniegšanu. 9.1.4.4 pasākuma projekta ietvaros pakalpojums tiks nodrošināts visiem patvēruma meklētājiem un personām ar bēgļa vai alternatīvo statusu, kuras vēlēsies to saņemt (t.i., finansējuma pārdale neierobežos pakalpojuma sniedzēju loku un skaitu), attiecīgi tiks nodrošināta arī uzraudzības rādītāju sasniegšana.  **2. Precizēt 9.1.4.4. pasākuma izmaksas:**   1. Šī brīža MK noteikumu Nr. 102[[5]](#footnote-5) 19.1. apakšpunktā ir noteikts, ka izmaksas motivācijas paaugstināšanas un atbalsta pakalpojumu (turpmāk – motivācijas programma) īstenošanai vienai 9.1.4.4. pasākuma mērķa grupas personai, t.i., diskriminācijas riskam dzimuma, vecuma, invaliditātes un etniskās piederības dēļ pakļautai personai, (turpmāk – motivācijas programmas mērķa grupas persona) nepārsniedz 700 *euro* (izņemot PVN), kas ietver speciālistu (t.i., sociālā darbinieka, psihologa, jurista un karjeras konsultanta) atlīdzības (darba samaksas, valsts sociālās apdrošināšanas obligāto iemaksu, pabalstu un kompensāciju) un pakalpojuma sniedzēja administratīvās (koordinatora atlīdzības, speciālistu veselības apdrošināšana, profesionālās pilnveides un supervīzijas, transporta un citus izdevumus, kas nepieciešami motivācijas programmas nodrošināšanai) izmaksas.   Atbilstoši MK noteikumu Nr. 102 26.1.apakšpunktā noteiktajam, 2017. gadā tika veikta motivācijas programmas mērķa grupas profilēšana un tika apzinātas mērķa grupas aktuālās vajadzības.[[6]](#footnote-6) Balstoties uz pētījumā iegūto informāciju, tika izstrādāta efektīva un mērķtiecīga motivācijas programma, kuras kopējais maksimālais stundu skaits ir 56 kontaktstundas vienai motivācijas programmas mērķa grupas personai, kas ietver:  - ne mazāk kā 20 individuālas pārmaiņu aģenta (sociālā darbinieka) konsultācijas;  - 10 atbalsta/pašpalīdzības grupu nodarbības, piesaistot psihologu, karjeras konsultantu, juristu vai citu speciālistu (vienas grupas nodarbības ilgums ir divas astronomiskās stundas jeb 120 minūtes);  - 10 individuālas psihologa konsultācijas;  - 3 jurista konsultācijas;  - 3 karjeras konsultanta konsultācijas.  Papildus (pēc nepieciešamības) motivācijas programmas ietvaros tiek nodrošināts īslaicīgās aprūpes pakalpojums personu, kuras kopj ģimenes locekli, atbalstam un īslaicīgs aukļu pakalpojums personu pēc bērna kopšanas atvaļinājuma un viena vecāka ģimenei, atbalstam.  Šobrīd vienas motivācijas programmas stundas izmaksas sastāda 12.50 *euro.* Atskaitot motivācijas programmas sniedzēja administratīvas izmaksas, kas vidēji sastāda 15%, vienas motivācijas programmas stundas izmaksas speciālista (t.i., sociālā darbinieka, psihologa, jurista, karjeras konsultanta) atlīdzībai sastāda 10.63 *euro*. Salīdzinot motivācijas programmas speciālistu atalgojumu 9.1.4.4. pasākuma projekta ietvaros ar līdzvērtīgu juridiskā, psihologa vai sociālā darba veicēju atalgojumu Latvijā, vidējais izmaksu apmērs vienam minētajam speciālistam par konsultāciju projekta ietvaros nav līdzvērtīgs Latvijā pastāvošajai tirgus cenai. No publiski pieejamās informācijas, piemēram, psihologa izmaksas Rīgā sastāda 25 – 40 *euro*/konsultācija[[7]](#footnote-7), Jelgavā 12.58– 20.83 *euro*/konsultācija[[8]](#footnote-8), Daugavpilī 15 – 22 *euro*/konsultācija[[9]](#footnote-9), Gulbenē 15 – 20 *euro*/konsultācija[[10]](#footnote-10), Liepājā 15 – 35 *euro*/konsultācija[[11]](#footnote-11). Savukārt jurista pakalpojuma izmaksas Rīgā un reģionos ir sākot no 20 - 30 *euro*[[12]](#footnote-12)*,*[[13]](#footnote-13)*,*[[14]](#footnote-14). Jāņem vērā, ka izmaksas par psihologa vai jurista konsultāciju ietekmē vairāki aspekti, piemēram, konsultācijas sniegšanas vieta – konsultācijas, kuras sniegtas ārpus kabineta/ biroja telpām ir salīdzinoši dārgākas, konsultācijas forma – nepieciešamība sagatavot rakstiskas izziņas/ aizpildīt dokumentāciju utml.  Minētais liecina, ka par līdzvērtīga pakalpojuma sniegšanu 9.1.4.4. pasākuma projekta ietvaros netiek nodrošināta atlīdzība tādā apmērā, kas atbilst Latvijā pastāvošajai tirgus cenai, t.i., motivācijas programmas ietvaros, speciālists saņem tikai 35 - 70 % no attiecīgā jomas speciālista atalgojuma vidējām izmaksām.  Ņemot vērā minēto, kā arī, analizējot līdzšinējo iepirkuma (ID Nr. SIF 2018/4) līgumu noslēgšanas un īstenošanas procesu, Sabiedrības integrācijas fonds (turpmāk – SIF) kā 9.1.1.4. pasākuma projekta īstenotājs identificē, ka nevienlīdzīga motivācijas programmā iesaistīto speciālistu darba samaksa var radīt šādus riskus:  - mazināt sniegtā pakalpojuma kvalitāti (speciālistu motivācija, attieksme, profesionalitāte), kas negatīvi ietekmēs mērķa grupas personu gadījumu vadību un to sociālekonomisko integrāciju ilgtermiņā;  - turpmākā motivācijas programmas iepirkuma procedūrā var nepietiekties neviens pretendents.  Lai nodrošinātu turpmāku motivācijas programmu kvalitatīvu un efektīvu īstenošanu, 9.1.4.4. pasākuma projekta ietvaros motivācijas pakalpojuma nodrošināšanā iesaistīto speciālistu atlīdzības izmaksas ir jāpielīdzina līdzvērtīga pakalpojumu tirgus cenai Latvijā. Ņemot vērā minēto, motivācijas paaugstināšanas un atbalsta pakalpojumu izmaksas tiek noteiktas – 15 *euro* stundā. Attiecīgi tiek precizēts MK noteikumu Nr.102 19.1. apakšpunkts, nosakot, ka izmaksas motivācijas paaugstināšanas un atbalsta pakalpojumu īstenošanai vienai mērķa grupas personai nepārsniedz 840 *euro* (izņemot PVN). Lai nosegtu motivācijas programmas izmaksu palielinājumu jau iesaistītajām un atlikušajām mērķa grupas personām (pie nosacījuma, ja minētais pakalpojums tiek nodrošināts visām atlikušajām 2140 mērķa grupas personām), papildus nepieciešami 265 038.73 *euro* un tie tiks segti no projekta darbības "Sociālā darbinieka un sociālā mentora pakalpojuma nodrošināšana" finanšu ietaupījuma;  2) Šī brīža MK noteikumu Nr. 102 18.2.3. apakšpunktā ir noteikts, ka attiecināmas ir iekšzemes komandējumu un darba (dienesta) braucienu izmaksas finansējuma saņēmēja projekta vadības un īstenošanas personālam. 9.1.4.4. projekta īstenošanas laikā vairākkārt bijušas situācijas, kad SIF kā 9.1.4.4. pasākuma finansējuma saņēmējs ir aicināts piedalīties pasākumos un konferencēs ārzemēs, lai iepazīstinātu ar 9.1.4.4. projektā īstenotajām aktivitātēm un sasniegtajiem rezultātiem, t.sk., secinājumiem sociālās iekļaušanas (dažādības vadībā) un diskriminācijas novēršanā. Ar Latvijas pieredzi ir iepazīstināti kolēģi Somijā, Grieķijā un Igaunijā, tādējādi popularizējot Latviju kā labās prakses piemēru sociālā iekļaušanā (dažādības vadībā) un diskriminācijas novēršanā. Lai nodrošinātu arī turpmāku Latvijas labās prakses un iegūtās pieredzes popularizēšanu ārvalstīs, noteikumu projekts paredz precizēt MK noteikumu Nr. 102 18.2.3. apakšpunktu nosakot, ka ir attiecināmas arī ārvalstu komandējumu izmaksas Latvijas labās prakses popularizēšanai. Ārvalstu komandējumu izmaksas tiks nodrošinātas 9.1.4.4. pasākuma projekta esošā finansējuma ietvaros un neprasa papildu finanšu resursus.  **3**. **Veikt citus tehniskus un redakcionālus precizējumus**  Lai nodrošinātu tiesiskā regulējuma normu vienotu un skaidru interpretāciju, tehniski tiek precizēts MK noteikumu Nr.102 3.1.1. apakšpunkts, nosakot, ka mērķa grupas personas, kuras pakļautas diskriminācijas riskam dzimuma dēļ, tai skaitā var ietvert personas pēc bērna kopšanas atvaļinājuma, no vardarbības cietušas personas, personas, kuras kopj citu ģimenes locekli, un viena vecāka ģimenes pārstāvjus. Mērķa grupas tvēruma precizēšana/paplašināšana tiek veikta atbilstoši sakontēji plānotajam, un ļauj izvairīties no situācijas, ka kāds no diskriminācijas aspektiem nav ietverts normatīvajā regulējumā, tādējādi liedzot personai saņemt nepieciešamo atbalstu. |
| 3. | Projekta izstrādē iesaistītās institūcijas un publiskas personas kapitālsabiedrības | Labklājības ministrija |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. personas, kuras pakļautas diskriminācijas riskam dzimuma, vecuma, invaliditātes un etniskās piederības dēļ;  2. darba devēji un to darbinieki;  3. patvēruma meklētāji un personas ar bēgļa vai alternatīvo statusu. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts tieši neietekmē tautsaimniecību un sabiedrības mērķgrupas, kā arī nesniedz ietekmi uz uzņēmējdarbības vidi un maziem, vidējiem uzņēmumiem, mikrouzņēmumiem un jaunuzņēmumiem.  Noteikumu projekts nerada ietekmi uz konkurenci, vidi, veselību un nevalstiskajām organizācijām.  Sabiedrības grupām un institūcijām noteikumu projekti nemaina tiesības un pienākumus, kā arī veicamās darbības.  Pēc noteikumu projekta spēkā stāšanās, 9.1.4.4. pasākuma finansējuma saņēmējs – Sabiedrības integrācijas fonds, sagatavos un iesniegs sadarbības iestādē projekta grozījumus atbilstoši aktuālajai MK noteikumu Nr. 102 redakcijai. Savukārt 9.2.1.2. pasākuma finansējuma saņēmējs – Labklājības ministrija, sagatavos un iesniegs sadarbības iestādē projekta grozījumus atbilstoši aktuālajai MK noteikumu Nr. 386[[15]](#footnote-15) redakcijai. |
| 3. | Administratīvo izmaksu monetārs novērtējums | Noteikumu projekti šo jomu neskar. |
| 4. | Atbilstības izmaksu monetārs novērtējums | Noteikumu projekti šo jomu neskar. |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2019 | | Turpmākie trīs gadi (*euro*) | | | | |
| 2020 | | 2021 | | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 970 859 |  | 978 221 |  | 1 146 876 |  | 1 153 517 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 970 859 |  | 978 221 |  | 1 146 876 |  | 1 153 517 |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi | 1 142 187 |  | 1 150 848 |  | 1 349 266 |  | 1 357 079 |
| 2.1. valsts pamatbudžets | 1 142 187 |  | 1 150 848 |  | 1 349 266 |  | 1 357 079 |
| 2.2. valsts speciālais budžets |  |  |  |  |  |  |  |
| 2.3. pašvaldību budžets |  |  |  |  |  |  |  |
| 3. Finansiālā ietekme | 171 328 |  | 172 627 |  | 202 390 |  | 205 562 |
| 3.1. valsts pamatbudžets | 171 328 |  | 172 627 |  | 202 390 |  | 205 562 |
| 3.2. speciālais budžets |  |  |  |  |  |  |  |
| 3.3. pašvaldību budžets |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | X |  | X |  |  |
| 5. Precizēta finansiālā ietekme | X |  | X |  | X |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saskaņā ar MK noteikumiem Nr. 102, šobrīd 9.1.4.4. pasākuma projektam pieejamais maksimālais kopējais attiecināmais finansējums ir 6 813 045 *euro*, tai skaitā ESF finansējums 5 791 088 *euro* un valsts budžeta finansējums 1 021 957 *euro*.  Noteikumu projekts paredz samazināt (pārdalot uz 9.2.1.2.pasākumu) 9.1.4.4. pasākuma ietvaros projektam pieejamo maksimālo kopējo attiecināmo finansējumu par 350 000 *euro*, līdz ar to, pēc noteikumu projekta spēkā stāšanās dienas 9.1.4.4. pasākuma ietvaros projektam pieejamais maksimālais finansējums būs 6 463 045 *euro* (tai skaitā Eiropas Sociālā fonda finansējums – 5 493 588 *euro* un valsts budžeta finansējums – 969 457 *euro*).  Budžeta ieņēmumi ir finansējuma ESF daļa 85% apmērā no pasākuma attiecināmām izmaksām. Budžeta izdevumi ir kopējie pasākuma ieviešanai nepieciešamie publiskā finansējuma (ESF un valsts budžeta) līdzekļi attiecīgajā gadā.  **2016. gadā** kopējais faktiskais apgūtais finansējums (atbilstoši finansēšanas plānam) 145 395.01 *euro*, tai skaitā ESF finansējums 123 585.75 *euro* un valsts budžeta finansējums 21 809.26 *euro*.  **2017. gadā** kopējais faktiskais apgūtais finansējums (atbilstoši finansēšanas plānam) 448 626.43 *euro*, tai skaitā ESF finansējums 381 332.47 *euro* un valsts budžeta finansējums 67 293.96 *euro*.  **2018. gadā** kopējais finansējums (atbilstoši finansēšanas plānam) 1 164 034.20 *euro*, tai skaitā ESF finansējums 989 429.07 *euro* un valsts budžeta finansējums 174 605.13 *euro* (2018. gadā faktiski apgūtais finansējums ir 869 643.04 *euro*, tai skaitā ESF finansējums 739 196.58 *euro* un valsts budžeta finansējums 130 446.46 *euro*).  **2019. gadā** kopējais finansējums (atbilstoši projekta Finansēšanas plānam) 1 588 283.49 *euro*, tai skaitā ESF finansējums 1 350 040.97 *euro* un valsts budžeta finansējums 238 242.52 *euro*.  **2020. gadā** kopējais finansējums (atbilstoši projekta Finansēšanas plānam) 1 388 497.61 *euro*, tai skaitā ESF finansējums 1 180 222.97 *euro* un valsts budžeta finansējums 208 274.64 *euro*.  **2021. gadā** kopējais finansējums (atbilstoši projekta Finansēšanas plānam) 1 132 447.99 *euro*, tai skaitā ESF finansējums 962 580.79 *euro* un valsts budžeta finansējums 169 867.20 *euro*.  **2022. gadā** kopējais finansējums (atbilstoši projekta Finansēšanas plānam) 945 760.27 *euro*, tai skaitā ESF finansējums 803 895.98 *euro* un valsts budžeta finansējums 141 864.29 *euro*.  Pēc noteikumu projekta stāšanās spēkā, projekta kopējais finansējums indikatīvi plānots:  **2019. gadā** kopējais finansējums 1 142 186.97 *euro*, tai skaitā ESF finansējums 970 858.92 *euro* un valsts budžeta finansējums 171 328.05 *euro*.  **2020. gadā** kopējais finansējums 1 150 848.41 *euro*, tai skaitā ESF finansējums 978 221.15 *euro* un valsts budžeta finansējums 172 627.26 *euro*.  **2021. gadā** kopējais finansējums 1 349 265.91 *euro*, tai skaitā ESF finansējums 1 146 876.02 *euro* un valsts budžeta finansējums 202 389.89 *euro*.  **2022. gadā** kopējais finansējums 1 357 079.23 *euro*, tai skaitā ESF finansējums 1 153 517.35 *euro* un valsts budžeta finansējums 203 561.88 *euro*. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas |  | | | | | | |
| 8. Cita informācija | Plānotais finansējuma sadalījums pa gadiem pēc noteikumu projekta spēkā stāšanās norādīts indikatīvi un var tikt precizēts. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | MK 2015.gada 7. jūlija noteikumi Nr. "386 Darbības programmas "Izaugsme un nodarbinātība" 9.2.1. specifiskā atbalsta mērķa "Paaugstināt sociālo dienestu darba efektivitāti un darbinieku profesionalitāti darbam ar riska situācijā esošām personām" 9.2.1.2.pasākuma "Iekļaujoša darba tirgus un nabadzības risku pētījumi un monitorings" īstenošanas noteikumi. |
| 2. | Atbildīgā institūcija | Labklājības ministrija |
| 3. | Cita informācija | Nav |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Noteikumu projekti šo jomu neskar. |
| 2. | Citas starptautiskās saistības | Noteikumu projekti šo jomu neskar. |
| 3. | Cita informācija | Nav |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts šo jomu neskar. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties noteikumu projekta izstrādē, ievietojot noteikumu projektu tīmekļa vietnē [www.lm.gov.lv](http://www.lm.gov.lv) un aicinot no 2019. gada 11. februārim līdz 2019. gada 25. februārim sabiedrības pārstāvjus:  1) rakstiski sniegt viedokli par noteikumu projektu tā izstrādes stadijā – nosūtot uz elektronisko pasta adresi: [atbildiga.iestade@lm.gov.lv](mailto:atbildiga.iestade@lm.gov.lv);  2) klātienē. |
| 3. | Sabiedrības līdzdalības rezultāti | Līdz noteikumu projekta izsludināšanai Valsts sekretāru sanāksmē (tai skaitā līdz 2019. gada 25. februārim) par noteikumu projektu sabiedrības viedoklis netika saņemts. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Eiropas Savienības struktūrfondu un Kohēzijas fondu vadībā iesaistītās atbildīgās iestādes funkcijas pilda – Labklājības ministrija, sadarbības iestādes funkcijas – Centrālā finanšu un līgumu aģentūra. Projekta finansējuma saņēmējs – Sabiedrības integrācijas fonds. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar |
| 3. | Cita informācija | Nav |

Labklājības ministre Ramona Petraviča

Sāre, 67021652

[Egita.Sare@lm.gov.lv](mailto:Egita.Sare@lm.gov.lv)

1. "Rīcības plāns personu, kurām nepieciešama starptautiskā aizsardzība, pārvietošanai un uzņemšanai Latvijā" (Ministru kabineta 02.12.2015. rīkojums Nr. 759) [↑](#footnote-ref-1)
2. <https://www.pmlp.gov.lv/lv/sakums/statistika/patveruma-mekletaji.html> [↑](#footnote-ref-2)
3. <https://www.pmlp.gov.lv/lv/sakums/statistika/patveruma-mekletaji.html> [↑](#footnote-ref-3)
4. Atbilstoši Labklājības ministrijas izstrādātajā Plānā pieejamas vides veidošanai Latvijā 2019. – 2021. gadam (iekļauts izskatīšanai Ministru kabineta 12.03.2019. sēdes darba kārtībā) un Sieviešu un vīriešu vienlīdzīgu tiesību un iespēju veicināšanas plānā 2018.-2020. gadam (Ministru kabineta 04.07.2018. Rīkojums Nr. 298) noteiktajam. [↑](#footnote-ref-4)
5. Ministru kabineta 2016. gada 9. februāra noteikumi Nr. 102 Darbības programmas "Izaugsme un nodarbinātība" 9.1.4. specifiskā atbalsta mērķa "Palielināt diskriminācijas riskiem pakļauto personu integrāciju sabiedrībā un darba tirgū" 9.1.4.4. pasākuma "Dažādību veicināšana (diskriminācijas novēršana)" īstenošanas noteikumi [↑](#footnote-ref-5)
6. Motivācijas paaugstināšanas un atbalsta pakalpojumu potenciālās mērķa grupas profilēšana un vajadzību izpēte, pētījuma gala ziņojums, nodibinājums “Baltic Institute of Social Sciences”, 2017. Pieejams: <http://www.sif.gov.lv/images/files/nodevumi/ESF_Da%C5%BE%C4%81d%C4%ABbas/Motivacijas_paaugstinasana/Gala_zinojums.pdf> [↑](#footnote-ref-6)
7. <http://www.psihologijascentrs.lv/content-layouts.html>;

   <http://www.skalbes.lv/konsultacijas>

   <http://www.miervidi.lv/lat/konsultacijas/psihologs_un_psihoterapeits> [↑](#footnote-ref-7)
8. <http://jip.jelgava.lv/par-mums/maksas-pakalpojumi> [↑](#footnote-ref-8)
9. <http://www.ppcvalentia.com/pages-view-309.html> [↑](#footnote-ref-9)
10. <http://www.psihologsgulbene.lv/index.php/lv/pakalpojumi/pakalpojumu-cenas> [↑](#footnote-ref-10)
11. <https://www.krizespsihologs.lv/> [↑](#footnote-ref-11)
12. <http://justeco.lv/index.php/lv/cenas> ; <http://www.gimeneslieta.lv/cenas>, <https://mm.lv/juridiskie-pakalpojumi> [↑](#footnote-ref-12)
13. <http://justeco.lv/index.php/lv/cenas> [↑](#footnote-ref-13)
14. <http://www.cubera.lv/lv/pricelist.html> [↑](#footnote-ref-14)
15. Ministru kabineta 2015.gada 7.jūlija noteikumi Nr. 386 Darbības programmas "Izaugsme un nodarbinātība" 9.2.1.specifiskā atbalsta mērķa "Paaugstināt sociālo dienestu darba efektivitāti un darbinieku profesionalitāti darbam ar riska situācijā esošām personām" 9.2.1.2.pasākuma "Iekļaujoša darba tirgus un nabadzības risku pētījumi un monitorings" īstenošanas noteikumi [↑](#footnote-ref-15)